Tolong jelaskan mengenai Keputusan: dari Hos Piala Dunia FIFA dalam bahasa melayu

Piala Dunia FIFA 2018 dan 2022

FIFA mengumumkan pada 29 Oktober, 2007 bahawa ia tidak lagi akan meneruskan dasar putaran benua itu, yang dilaksanakan selepas pemilihan hos Piala Dunia FIFA 2006. Dasar pemilihan hos yang terbaru adalah mana-mana negara boleh membida untuk menjadi hos Piala Dunia, dengan syarat konfederasi benua mereka menjadi salah satu daripada hos dua edisi Piala Dunia yang lalu. Bagi  proses pembidaan Piala Dunia 2018, bidaan dari Afrika dan Amerika Selatan tidak dibenarkan. Bagi  proses pembidaan  Piala Dunia 2022, bidaan dari Amerika Selatan dan Eropah tidak dibenarkan.  Juga, FIFA secara rasmi membenarkan bidaan bersama sekali lagi (selepas mereka mengharamkannya pada tahun 2002), akibat daripada wujudnya hanya satu jawatankuasa penganjur bagi setiap bidaan bersama, tidak seperti Korea / Jepun, yang mempunyai dua jawatankuasa penganjur yang berbeza.  Antara negara yang berminat untuk menjadi hos ialah Australia, England, Indonesia, Jepun, Qatar, Rusia, Korea Selatan, Amerika Syarikat, Bidaan bersama Sepanyol & Portugal dan Bidaan bersama Belgium & Belanda.

Hos untuk kedua-dua Piala Dunia telah diumumkan oleh Jawatankuasa Eksekutif FIFA pada 2 Disember, 2010. Rusia telah dipilih untuk menjadi hos Piala Dunia FIFA 2018, menjadikannya Piala Dunia pertama yang akan dihoskan di Timur Eropah dan menjadikannya negara terbesar dari segi geografi untuk menjadi hos Piala Dunia. Qatar telah dipilih untuk menganjurkan Piala Dunia FIFA 2022, menjadikannya Piala Dunia pertama yang akan diadakan di Timur Tengah dan kali kedua di Asia. Juga, keputusan yang dibuat menjadikan Qatar ialah negara yang paling kecil dari segi geografi untuk menjadi hos Piala Dunia. ref name=fifa20182022></ref>